ועדת הכספים, כנסת 18, פרוטוקול מספר , 2009-08-05 13:00

משה גפני: הסעיף האחרון בסדר היום: הוראות מס, התשס"ט-2009.

מיכל דויטש הנר: תקנות הדואר, הוראות מס, קובעות את ההוראות בעקבות הפרטת הדואר.

מיכל דויטש הנר: יש את סעיף 6 שזה הוראות לעניין חיוב חברת הדואר במס.

מיכל דויטש הנר: היו שם שתי תקנות שעניינן הוצאות בשל תשלומי קצבה.

מיכל דויטש הנר: אז חשבו שקופת הגמל מרכזית לקצבה, ההקמה שלה תהיה מהירה.

מיכל דויטש הנר: התבדינו.

מיכל דויטש הנר: מונחים בפני הוועדה מכתבים ששלחנו להארכה ל-2008, על ידי השר הקודם, שלא נדונו.

מיכל דויטש הנר: הממשלה התחלפה.

מיכל דויטש הנר: הכנסת התפזרה.

מיכל דויטש הנר: הבאנו את זה בפני השר החדש, על פי הכללים, ולאור העובדה שנכנסנו לשנת 2009 ושיש התקדמות בהקמת קופת גמל, ויש יושב ראש ועדה חדש ויש הליכים מתקדמים בדבר הקמת קופת גמל מרכזית של חברת הדואר, אנחנו מבקשים להאריך את תוקף ההטבות שקבועות בתקנות הדואר עד סוף 2009, מ-2007.

אמנון כהן: רטרואקטיבית?

מיכל דויטש הנר: כן.

אמנון כהן: לפני ההצבעה, אני רוצה לשאול שאלה.

אמנון כהן: אדוני היושב ראש, אני כיהנתי כיושב ראש ועדת משנה בקדנציה הקודמת בוועדה הזאת, בנוגע לתקנות שהיינו צריכים להביא לכאן לאישור, לשווי שימוש הרכב למורי נהיגה ומוניות.

משה גפני: מיסוי ירוק?

אמנון כהן: זה שווי שימוש.

אמנון כהן: עבדתי קשה מאוד על הנושא הזה, מספר דיונים, וזה מונח על שולחה של הוועדה.

אמנון כהן: הייתי רוצה---

משה גפני: אני לא שמתי את זה היום על סדר היום.

משה גפני: קח בחשבון שזה נושא ארוך.

משה גפני: מה שהם עשו, כמו שנוהגים לעשות---

אמנון כהן: הלבישו על זה עוד.

משה גפני: זה דיון גדול.

אמנון כהן: גב' דויטש, אפשר להפריד?

מיכל דויטש הנר: מה רע שם בחבילה?

משה גפני: חבר הכנסת כהן, זה דיון ממש.

משה גפני: אני רציתי להביא את זה היום.

אמנון כהן: כבודו, אתה מתכוון---

משה גפני: בשבוע הבא אני גם לא מתכוון להביא את זה.

אמנון כהן: אבל כבודו, שייקח את זה לתשומת לבו.

אמנון כהן: ועדת המשנה עשתה עבודה מעמיקה.

משה גפני: זה על סדר היום, טוב שאמרת לי את זה.

משה גפני: אם היה רק הנושא שאתה עסקת בו, הייתי מביא את זה היום.

משה גפני: תקנות הדואר (הוראות מס) (תיקון), התשס"ט-2009.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: התקנות אושרו.

משה גפני: ה צ ב ע ה בעד – פה אחד התקנות אושרו.

משה גפני: הישיבה נעולה.

משה גפני: תודה רבה.